CELEX: 62020CN0218
Language: da
Date: 2020-05-27 00:00:00
Title: Sag C-218/20: Anmodning om præjudiciel afgørelse indgivet af Tribunalul Mureş (Rumænien) den 27. maj 2020 — Sindicatul Lucrătorilor din Transporturi, TD mod SC Samidani Trans SRL

7.9.2020   
            
            
               DA
            
            
               Den Europæiske Unions Tidende
            
            
               C 297/23
            
         
      Anmodning om præjudiciel afgørelse indgivet af Tribunalul Mureş (Rumænien) den 27. maj 2020 — Sindicatul Lucrătorilor din Transporturi, TD mod SC Samidani Trans SRL
      (Sag C-218/20)
      (2020/C 297/31)
      Processprog: rumænsk
      
         Den forelæggende ret
      
      Tribunalul Mureş
      
         Parter i hovedsagen
      
      
         Sagsøger: Sindicatul Lucrătorilor din Transporturi, TD
      
         Sagsøgt: SC Samidani Trans SRL
      
         Præjudicielle spørgsmål
      
      
                  1)
               
               
                  Med hensyn til fortolkningen af artikel 8 i Europa-Parlamentets og Rådets forordning (EF) nr. 593/2008 (1) af 17. juni 2008 om lovvalgsregler for kontraktlige forpligtelser (Rom I)[:] Er det forhold, at der er foretaget et lovvalg med hensyn til den lov, der skal anvendes på den individuelle arbejdsaftale, til hinder for anvendelsen af loven i det land, hvori arbejdstageren sædvanligvis har udført sit arbejde, eller udelukker det forhold, at der er foretaget et lovvalg anvendelsen af forordningens artikel 8, stk. 1, andet punktum?
               
            
                  2)
               
               
                  Med hensyn til fortolkningen af artikel 8 i Europa-Parlamentets og Rådets forordning (EF) nr. 593/2008 af 17. juni 2008 om lovvalgsregler for kontraktlige forpligtelser (Rom I)[:] Udgør den mindsteløn, der gælder i det land, hvor arbejdstageren sædvanligvis har udført sit arbejde, en rettighed, som er omfattet af de »bestemmelser, som ikke kan fraviges ved aftale i henhold til den lov, som ville have fundet anvendelse […], såfremt parterne ikke havde aftalt lovvalg«, som omhandlet i forordningens artikel 8, stk. 1, andet punktum?
               
            
                  3)
               
               
                  Med hensyn til fortolkningen af artikel 3 i Europa-Parlamentets og Rådets forordning (EF) nr. 593/2008 af 17. juni 2008 om lovvalgsregler for kontraktlige forpligtelser (Rom I)[:] Indebærer angivelsen i den individuelle arbejdsaftale af en klausul, der henviser til bestemmelserne i den rumænske arbejdslov, at der er foretaget et lovvalg til fordel for rumænsk lov, i det omfang det er velkendt i Rumænien, at arbejdsgiveren bestemmer indholdet af den individuelle arbejdsaftale på forhånd?
               
            
         (1)  Europa-Parlamentets og Rådets forordning (EF) nr. 593/2008 af 17.6.2008 om lovvalgsregler for kontraktlige forpligtelser (Rom I) (EUT 2008 L 177, s. 6).